|  |
| --- |
|  **Свети Архангел Михаил** |
|  |
| 
Поглед на црквата |
| **македонска православна црква** |
| **Епархија** | Преспанско-пелагониска |
| **Архијерејско намесништво** | Ресенско |
| **Парохија** | Подмочанско-љубојнска |
| Местоположба |
|  |
| **Координати** | 40°59′05″N 21°02′58″E﻿ / ﻿40.98472° СГШ; 21.04944° ИГД﻿ / 40.98472; 21.04944Координати: 40°59′05″N 21°02′58″E﻿ / ﻿40.98472° СГШ; 21.04944° ИГД﻿ / 40.98472; 21.04944 |
| **Место** | Асамати |
|  **Општина** | Ресен |
|  **Држава** | Македонија |
| Општи податоци |
| **Покровител** | Архангел Михаил |
|  **Изградба** | 1636 |
|
|  **Живопис** | кон крајот на XVII век |
| Архитектонски опис |
|  **Архит. тип** | еднокорабна |
|

**Свети Архангел Михаил** (од мештаните нарекувана **Свети Арангел**) — главна селска црква во селото Асамати, Општина Ресен, Македонија.

Се наоѓа јужно од селото, покрај брегот на Големото Преспанско Езеро. Во дворот на црквата се наоѓаат селските гробишта.

Историја
--------

Била изградена во 1636 година. Црквата од асамаштани уште е нарекувана и „Св. Њум" (Свети Наум), но не се знае од која причина.

Градба
------

Црквата е еднокорабна со полукружна апсида. Била изградена од кршен и приделкан камен, покриена со двоводен кров од ќерамиди.

Покрај малата еднокорабна градба, во поново време од јужната, западната и северната страна се прилепени помошни простории во вид на затворени тремови и се направени премалтерисувања на ѕидовите во наосот и дел од олтарскиот простор.

Живопис
-------

Внатрешноста на црквата е живописана.

Од зачуваниот натпис, што се наоѓа на источниот ѕид од олтарскиот простор, дознаваме дека црквата е живописана во четвртата деценија на XVII век. Сочуваното сликарство од олтарскиот простор е истовремено и најзначајната содржина што ја поседува овој мал храм, како едно веродостојно сведоштво за уметноста
од првата половина на XVII век во Преспа. Тука се сочувани неколку композиции и поединечните ликови на „Св. Атанасиј", „Св. Василиј", „Св. Јован Златоуст" и „Св. Григориј", како учесници во архијерејската литургија, насликани во долната зона од нишата на апсидата. Над нив е „Св. Богородица" со малиот Христос пред себе а во најгорната зона е композицијата со „Вознесението Христово". Лево и десно од апсидната конха се деловите од „Благовештението" со ликовите на „Архангел Гаврил" и „Св. Богородица". Во малата полукружна ниша од жртвеникот, насликан е „Св. Првомаченик Стефан". Од зачуваните партии, може да се констатира дека непознатиот автор на овие фрески поседувал значителни уметнички квалитети за времето во кое творел.

### Иконостас

На високата олтарна преграда, која за жал ја затскрива највредната содржина од овој храм, поставени се неколку икони од 1931 година.

Поврзано
--------

* Ресенско архијерејско намесништво
* Подмочанско-љубојнска парохија
* Асамати

Галерија
--------

* Поглед на цркватаПоглед на црквата
* Апсидата на цркватаАпсидата на црквата
* Целосен поглед на црквата заедно со малата камбанаријаЦелосен поглед на црквата заедно со малата камбанарија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2 3 4  Јовановски, Владо (2005). *Населбите во Преспа* (PDF). Скопје: Ѓурѓа. стр. 46. ISBN 9789989920554. Посетено на 28 јануари 2016.
3. 1 2 3  Палигора, Ристо (декември 2011). „Студија за манастирски туризам на Баба Планина" (PDF). Битола: Центар за развој на Пелагонискиот плански регион. Архивирано од изворникот (PDF) на 2013-12-28. Посетено на 11 декември 2016.

Надворешни врски
----------------

* Црква „Св. Архангел Михаил" - Асамати на Ризницата ?